# 2018-06-05 2018 m. balandžio mėn. vidutinė kiaušinių kaina ES išliko didesnė nei prieš metus

Vidutinė didmeninė kiaušinių (L ir M kategorijos) pardavimo kaina ES 2018 m. balandžio mėn. sudarė 135,88 EUR/100 kg, t. y. buvo 9,91 proc. mažesnė nei šių metų kovo mėn. (150,83 EUR/100 kg) ir 4,5 proc. didesnė nei praėjusių metų balandžio mėn. (130,01 EUR/100 kg). Latvijoje vidutinė didmeninė kiaušinių (L ir M kategorijos) pardavimo kaina analizuojamu laikotarpiu, palyginti su 2017 m. balandžio mėn., sumažėjo 9,3 proc. (iki 108,65 EUR/100 kg), Estijoje – padidėjo 15,2 proc. (iki 133,46 EUR/100 kg), Lenkijoje – padidėjo 2,2 proc. (iki 150,78 EUR/100 kg). 2017 m. balandžio mėn. mažiausia didmeninė kiaušinių pardavimo kaina ES buvo Ispanijoje (103,99 EUR/100 kg), o didžiausia – Austrijoje (200,23 EUR/100 kg).
Lietuvoje analizuojamu laikotarpiu vidutinė didmeninė kiaušinių (L ir M kategorijos) kaina sudarė 104,90 EUR/100 kg. Ji buvo 7,56 proc. mažesnė nei šių metų kovo mėn. ir 4,0 proc. mažesnė nei praėjusių metų balandžio mėn.

Šaltinis: EK
Parengė: D. Špokaitė, tel. (8 37) 39 78 02